ELEKTRIČNO POLJE 

[bookmark: _GoBack]Domač poskus za vse tiste, ki ste med oceno in želite višjo oceno:
Prazno pločevinko postavite na ravno in gladko površino. Balon naelektrite, nato se z njim počasi približajte pločevinki. Kaj se dogaja? Nariši, opiši, razloži…
VPRAŠANJA:

1. Predstavi električni naboj in naelektritve.
· M Katere električne delce poznaš in kolikšen je njihov naboj?
· M Kako naelektrimo telesa?
· M Po čem se naelektrena telesa ločijo od nevtralnih?
· M Kako se naelektrena telesa obnašajo in kako naelektritev prepoznamo?
· T Kakšna je razlike med prevodniki in izolatorji, ko jih naelektrimo?
· T Pojasni delovanje elektroskopa.

2. Predstavi Coulombov zakon.
· M Kakšne sile delujejo med naboji? M Nariši!
· M Zapiši Coulombov zakon in predstavi količine, ki nastopajo v njem in njihove enote. T Obrazloži  odvisnost električne sile med nabojema od teh količin.
· V Predstavi primer odvisnosti električne sile od nabojev in razdalje med nabojema.
· V Grafično predstavi odvisnost električne sile od razdalje med nabojema.

3. Kaj je električno polje?
· M Kakšna je lastnost prostora, kjer je prisotno električno polje?
· M Kaj so izvori  in ponori električnega polja?
· M S čim ponazorimo električna polja?
· T Kaj je električna silnica?
· T Kakšna električna polja poznamo in kaj je značilno zanje?

4. Kako definiramo jakost električnega polja?
· M Zapiši definicijo jakosti električnega polja in pojasni nastopajoče količine in njihove enote.
· T Ali je jakost električnega polja vektorska količina? Zakaj? Kakšno smer ima jakost električnega polja glede na silnico? Nariši.

5. Nariši in predstavi polje točkastega naboja, dipola, naelektrene plošče,
    naelektrenega kondenzatorja.
· M Nariši slike polj.
· T Ugotovi, katera polja so homogena in katera nehomogena in zakaj.
· T Kako računamo jakost električnega polja pri posameznih primerih? Predstavi nastopajoče količine, njihove enote. 
· V Predstavi in navedi primere, kako je jakost električnega polja odvisna od teh količin. Nariši graf odvisnosti jakosti električnega polja od razdalje od izvora polja.

6. Kako snov vpliva na električno polje?
· M Kako električno polje učinkuje na snov (v prevodniku, v izolatorju)?
· V Pojasni pojav influence v kovinah in polarizacijo v izolatorjih z mikroskopskega stališča !


7. Električna potencialna energija:
· M Kje in kakšen delec ima električno potencialno energijo?
· T Kako je definirana električna potencialna energija? Predstavi nastopajoče količine in njihove enote.
· V Predstavi in navedi primere odvisnost električne potencialne energije od navedenih količin. 
· T Kaj je elektronvolt?

8. Električni potencial:
· T Kako je definiran električni potencial in kakšna je enota potenciala? 
· T Kje imajo električni delci enak potencial in kdaj se delcu poveča ali zmanjša potencial?
· M V kakšnem odnosu so električne silnice in ekvipotencialne črte (ploskve)? Kaj predstavljajo narisane črte v električnih poljih? Nariši primere.

9. Napetost:
· M Kako je definirana napetost med dvema točkama električnega polja? V kakšnih enotah merimo napetost in kako je definirana?
· T Kako računamo napetost med dvema točkama homogenega polja?

10. Električno delo:
· M Kako računamo opravljeno delo pri prenosu naboja v iz ene točke električnega polja v drugo točko? Predstavi nastopajoče količine in njihove enote.

11. Predstavi kondenzator:
· M Kakšna naprava je kondenzator?
· T Kakšne vrste kondenzatorjev poznamo?
· T Kako kondenzator praktično uporabljamo?
· T Kako se kondenzator polni in prazni?

12. Kapaciteta kondenzatorja:
· M Kako je definirana kapaciteta kondenzatorja in v kakšnih enotah jo merimo? 
· T Kako izračunaš kapaciteto ploščatega kondenzatorja? Predstavi količine, enote in odvisnosti.

13. Energija kondenzatorja:
· T Katero obliko energije shranimo v kondenzator in zakaj?

14. Gibanje električnih delcev v električnem polju
· T Kako deluje električna sila na električne delce?
· T Kakšni so tiri gibanja delcev in od česa je to odvisno?





